Rikors Ġuramentat Nru.: 207/2015 MH Illum, 5 ta' Diċembru, 2018 QORTI ĊIVILI – PRIM'AWLA (K.I. 936601M) Conrad Montfort Dall (K.I. 990354M) Rat ir-rikors ġuramentat tal-atturi tal-5 ta' Marzu 2015 li permezz tiegħu "Illi l-intimat huwa debitur tiegħu fis-somma ta' €14,700 oltre' l- imgħaxx legali mill-1 ta' Ġunju, 2010, imħallsa lilu b'mod indebitu mill- atturi, stante illi l-ftehim illi kellu jintlaħaq rigwardanti s-subinkwilinat tal-fond Ta' Stringi, Labour Avenue, Is-Swieqi li kellu jittiehed mir- rikorrenti pero' liema ftehim qatt ma ntlaħaq bil-miktub u ċ-ċwievet ġew ritornati lil mittenti snin ilu. Illi a tenur tal-Liġi, kuntratt ta' kiri u/jew subinkwilinat wara l-1 ta' Jannar, 2010, irid isir bil-miktub ad validitatem u f'każ li ma jsirx bil- Illi qatt ma ġie ffirmat kuntratt bil-miktub rigwardanti dan is- subinkwilinat u għalhekk l-intiza qatt mhija kirja u d-depożitu ta' €14,700 akkont ta' kera li kellu jithallas fuq kirja eventwali li qatt ma seħħet u għalhekk dan it-tali ammont ġie mħallas indebitament u għandu jiġi Illi a tenur ta' l-Artikolu 1531A tal-Kap. 16 tal-Liġijiet ta' Malta, kirja ta' fond kummerċjali bħal ma' huwa l-ħanut Ta' Stringi, Labour Avenue, Is-Swieqi, wara l-ewwel ta' Jannar, 2010, għandu jsir bil-miktub ad validitatem u fin-nuqqas ta' wieħed jew aktar minn dawn ir-rekweżiti essenzjali, l-kuntratt huwa null kif jistipula l-Artikolu 1531A(2) tal-Kap. 16 tal-Liġijiet ta' Malta. Illi in oltre', a tenur ta' l-Artikolu 1233(1)(E) tal-Liġijiet ta' Malta, jistipula illi kull ftehim ta' lokazzjoni ta' ambjenti fuq imsemmija ta' lokazzjoni ta' iktar minn sentejn ta' kiri ta' immobbli, hija nulla jekk ma ssirx bil-miktub u dan a tenur tal-Liġi. Illi għalhekk l-intimat għandu jirritorna l-flus imħallsa indebitament ammontanti għal €14,700 oltre' l-imgħaxx mill-1 ta' Ġunju, 2010 stante illi qatt ma kien hemm kirja u r-rikorrent m'għadx għandu ċwievet tal- fond li ġew ritornati lilu f'October 2010. Illi dan id-debitu huwa ċert, likwidu u skadut. Illi r-rikorrenti jaf lilu nnifsu bil-fatti kif fuq dikjarati. Illi huwa jaf ukoll illi l-intimat m'għandu l-ebda eċċezzjoni valida x'jagħti stante illi qatt ma sar kuntratt ta' subinkwilinat u ġja la darba dan huwa null ai termini tal-Liġi ossia a tenur ta' l-Artikolu 1531A u 1233(1)(E) tal-Kap. 16 tal-Liġijiet ta' Malta, u kull pagament li tħallas, tħallas indebitament u għandu jiġi ritornat lir-rikorrenti. Għaldaqstant jgħid l-intimat prevja kwalsiasi dikjarazzjoni neċessarja u opportuna u għar-raġunijiet premessi u kif dispensat mis-smigħ tal-kawża a tenur tal-Artikolu 167/170 tal-Kap. 12 tal-Liġijiet ta' Malta għaliex din il-Qorti m'għandhiex: Tipproċedi għas-sentenza skond it-talba tar-rikorrent nomine bid- dispensa tas-smigħ tar-rikors ai termini tal-Artikoli 167/170 tal-Kap 12 tal-Liġijiet ta' Malta. Tikkundanna lill-intimati jirrifondu lir-rikorrenti, is-somma ta' €14,700 (erbatax il-elf u seba' mitt Ewro) oltre l-imgħax legali mil-1 ta' Ġunju, 2010 ta' flus imħallsa indebitament stante illi l-ftehim ta' subinkwilinat li kellu jintlaħaq, ma ntlaħaqx bejn il-partijiet rigwardanti l-fond Ta' Stringi, Labour Avenue, Is-Swieqi u kull flus li tħallsu għandhom jiġu ritornati stante illi r-rekwiżiti tal-Liġi a tenur ta' l-Artikolu 1233(1)(E) u 1531A(2) tal-Kap. 16 tal-Liġijiet ta' Malta ma ġew qatt adempiti. Bl-ispejjeż, kompriżi dawk ta' l-ittri uffiċjali tat-22 ta' Novembru, 2013 u bl-inġunzjoni ta' l-intimati għas-subizzjoni." Rat il-lista tax-xhieda u d-dokumenti annessi mar-rikors ġuramentat. Rat illi waqt is-seduta tal-5 ta' Ġunju 20151 deher il-konvenut debitament assistit u bil-ġurament tiegħu iddikjara li: i. Il-fond li jissemma fir-rikors ġuramentat kellu jinghata b'kera lill-attur. Il-kuntratt ma ġiex iffirmat. Sar abbozz mill-Av. Zrinzo Abela Parnis li qatt ma ġie ffirmat. Fil-fond kien hemm negozju ta' restaurant u wine bar. v. L-attur kellu pussess tal-fond għall-perjodu ta' erba xhur u tah lura ċ-ċavetta ukoll ħsara fil-fond. L-attur kien fl-imsemmi perjodu jiġġestixxi n-negozju, matul liema saret Proċeduri kontra l-attur qatt ma ttieħdu għall-ħsarat li saru fil-fond. L-attur tħallas is-somma ta' erbatax il-elf u sebgħa mitt Euro tal-erba xhur li għamel juza l-fond. Wara li ngħata lura ċ-ċwievet tal-fond, għamel xogħolijiet fil-fond a spejjeż tiegħu, u kif lestihom, ta lura l-fond lill-sid il-kera. Rat illi waqt l-istess seduta, wara li semgħet lid-difensuri u lill-konvenut, akkordat lill-istess konvenut terminu ta' għoxrin jum għall-preżentata tar- risposta ġuramentata. Rat ir-risposta ġuramentata ta' Conrad Montfort Dall tal-24 ta' Gunju 20152 li permezz tagħha eċċepixxa: Illi l-ammont mitlub mhux dovut billi kien hemm ftehim bejn il-partijiet li r- rikorrenti kellu jiġġestixxi bi prova il-bar u restaurant Ta' Stringi, Labour Avenue, Is-Swieqi qabel ma jsir il-ftehim lokatizzju definittiv tal-istess bar u Illi l-partijiet qablu li r-rikorrenti kellu jħallas erbatax-il elf u seba' mitt Ewro (€14,700). Ir-rikorrent xtaq li jikri dan l-post għal erba' xhur bil-għan li mbagħad wara dawn l-erba' xhur jiddeċiedi jekk jibqax jikrih jew le mingħand is-sid oriġinali jew li jrodd lura l-post. Illi r-rikorrent mexxa, iġġestixxa u amministra dan il-bar u restaurant għal perjodu ta' erba' xhur. Il-ħanut kien mimli bi stock bħal inbid, ikel u ġelati kif ukoll tagħmir ta' madwar għaxart elef ewro (€10,000). Illi r-rikorrent okkupa dan il-fond, uża l-għodod, materjali u affarijiet oħra tal-eċċepijenti u pperċepixxa dħul kif se jiġi ppruvat waqt it-trattazzjoni tal- Illi r-rikorrenti ta l-kunsens tiegħu għal dan il-ftehim u qabel tant illi ħallas is-somma maqbula u anke amministra u kien fil-pussess tal-istess post. Illi peress li r-rikorrent ma kellux chef, l-eċċipjenti kien aċċetta li ghal jaħdem mar-rikorrent bħala chef u huwa effettivament anke tħallas mir- rikorrent ta' dan is-servizz kif jidher mid-dokumenti hawn eżebiti mmarkata bħala Dokti CP 2 sa CP 4. Illi fl-Ottubru 2010 l-esponent kien innota ħafna ħmieġ fil-ħanut, ħsara fil- post, tagħmir li ma jaħdimx u imbarazz u ikel ma' kullimkien. Kien inqala' argument fuq hekk l-eċċipjenti kellu jtemm dina l-ġestjoni tal-ħanut mir- rikorrenti stante l-ħsara li ġiet kkaġjonata fl-istess ħanut mir-rikorrenti waqt iż- żmien li kellu l-post fil-pussess tiegħu. L-esponent kellu jagħmel spejjeż enormi sabiex seta' jkompli jiġġestixxi huwa l-ħanut wara r-rikorrent ma kompliex jopera. Ir-rikorrent irritorna ċ-ċwievet fil-15 ta' Ottubru 2010 lill-esponent. Illi għalhekk l-eċċipjenti m' għandu jagħti xejn lir-rikorrent stante li dana uża l-ħanut għal erba' xhur u għamel dħul minn dana n-negozju u b' hekk arrikkixxa ruħħu indebitament fuq dar l-esponent. jiġi kkumpensat tad-danni li ġew kkagunati fil-ħanut kif ukoll għal hlas tal- kontijiet tad-dawl u ilma li r-rikorrent ma ħallasx. Illi għalhekk it-talbiet attriċi għandhom jiġu kollha micħuda bl-ispejjeż kontra r-rikorrenti illi huma minn issa inġunti in subizzjoni." Rat il-lista tax-xhieda u d-dokumenti annessi mar-risposta ġuramentata. Rat ir-risposta ġuramentata ulterjuri ta' Conrad Montfort Dall tal-21 ta' Frar 20183 li permezz tagħha eċċepixxa: Illi l-azzjoni tar-rikorrenti hija preskritta a bażi tal-artikolu 1027 tal-Kap. Rat il-lista tax-xhieda u d-dokument anness mar-risposta ġuramentata ulterjuri. 16 tal-Liġijiet ta' Malta. Bl-ispejjeż." Rat il-provi kollha mressqa mill-partijiet u n-Noti ta' Sottomissjonijiet Rat illi l-kawża ġiet differita llum għas-sentenza. Rat l-atti l-oħra kollha tal-kawża. Ikkunsidrat: Fil-każ tal-lum l-atturi qegħdin jitolbu rimbors tas-somma ta' €14,700 flimkien mal-imgħax legali mil-1 ta' Ġunju, 2010 u dan stante li fil-fehma tagħhom kienu tħallsu lill-konvenut indebitament a bażi ta' ftehim ta' subinkwilinat li kellu jintlaħaq iżda ma ntlaħaqx bejn il-partijiet rigwardanti l-fond (bar u restaurant) Ta' Stringi, Labour Avenue, Is-Swieqi. Min naħa tiegħu l-konvenut jirrespinġi dawn il-pretensjonijiet bħala nfondati fil-fatt u fid-dritt għal diversi raġunijiet fosthom għax l-attur Raymond Macrae kien qabel li jħallas is-somma ta' €14,700 biex jiġġestixxi bi prova l-fond imsemmi għal erba' xhur qabel ma jsir il-ftehim lokatizzju definittiv tal-fond. Effettivament skont il-konvenut l-attur okkupa dan il-fond, uża l-għodod, materjali u affarijiet oħra tal-eċċepijenti u pperċepixxa dħul. Madankollu din il- ġestjoni tal-istabbiliment twaqqfet minħabba argument li qam bejn l-attur u l- konvenut stante ħsara fil-fond allegatament ikkaġjonata mill-attur waqt iż-żmien li kellu l-post fil-pussess tiegħu. Għalhekk skont il-konvenut, huwa m' għandu jagħti xejn lill-attur. Xehed l-attur Raymond Borg Cardona li qal li fis-sena 2010 huwa kien daħal f'negozjati mal-intimat Conrad Montfort Dall sabiex jibda jikri mingħandu r-restaurant ta' Stringi Winebar and Restaurant li jinsab f'Labour Avenue, Is-Swieqi. kien beda jopera minn dan il-fond fl-1 ta' Ġunju 2010. Sabiex jikri dan il-fond l-attur ħallas €14,700 lill-konvenut. Huwa kien ħallsu din is-somma prattikament fi żmien ġimgħatejn5. Huwa ma kienx f'qagħda li jħallas is-somma sħiħa f'daqqa għax kien għadu jibda n-negozju , kellu ħafna spejjeż x'jagħmel fil-ħanut u għalhekk kienu ftehmu li hu jqassam il-pagamenti. Dan il-pagament kellu jkun ir-rigal li hu kellu jħallas lil Conrad Montfort Dall talli kien ser jissullokalu l-fond. Infatti hu kien ħallsu dan l-ammont fil-bidu tal-kirja u mhux qassamhom tul 4 xhur bħal li kieku kienu kera. L-attur jgħid li hu kien jiġri u jsus wara l-konvenut sabiex jagħmlu skrittura ta' sullokazzjoni. Huwa kien qiegħed jinvesti f'dan il-ħanut u kien beħsiebu joħroġ ammonti sostanzjali ta' flus. B'hekk ried kollox bil-miktub. wara l-konvenut, l-avukat tal-istess konvenut kien mar fir-restaurant bi skrittura lesta imma din ma kinitx skont ma kienu ftehmu u għalhekk ma ġietx iffirmata. L-attur qal li sar jaf ukoll li l-post li kien qiegħed jikrilu l-konvenut lanqas biss kien tiegħu imma ta' terzi persuni u li ma setax jinkera lil ħaddieħor jew jiġi Eventwalment il-konvenut kien qallu li ma jistax jissullokalu r- restaurant u dan lill-attur ma għoġbux għax jekk hu kien ħa jiftaħ negozju kellu bżonn is-serħan il-moħħ li ħadd mhu ser jiġi u joħodulu u jispiċċa jitlef il-flus kollha li jkun nefaq fih. Il-konvenut sostna fir-risposta tiegħu li l-attur għamel diversi danni fil-fond. L- attur irribatta li l-ewwel darba li l-intimat semma danni kien meta huwa bgħatlu ittra uffiċjali tad-29 ta' Mejju 2015 u ċioe' wara li nfetħet il-kawża odjerna. Skont l-attur assolutament m'huwiex minnu li hu kkanġuna danni fil-fond. tagħmir fil-fond m'huwiex ġdid u dik il-ħabta kellu ta' l-inqas 10 snin, u hu tul l-4 xhur fil-fond kontinwament għamel spejjeż għall-manutenzjoni kemm tal- fond kif ukoll tal-apparat. Il-fond anzi telqu fi stat aħjar milli ħadu. jgħid li ma jistax jifhem kif wara 5 snin, u wara l-ftuħ tal-kawża , l-attur issa qiegħed jippretendi li għamillu danni fil-fond. Skont l-avukat tiegħu wara ħames snin l-attur ma jistax jitlob danni għaliex it-talba tiegħu hija preskritta, imma għalih xorta waħda ma jistax jitlob danni għaliex hu danni ma kkanġunax. Fuq kollox huwa m'ghamilx kontro-talba biex iħallsu għad-danni allegatament ikkanġunati. Tant hu hekk li wara xi tliet ġimgħat minn meta kellu jitlaq mill-fond għaliex ma kellux drittijiet minħabba li qatt ma ġiet iffirmata skrittura ta' lokazzjoni, dan il-fond beda jiġi ġestit minn terzi persuni. Kieku għamel il-ħsarat, il-fond kien idum ħafna aktar magħluq. L-attur kien mingħalih ser jidħol f'sub inkwilinat, u dak kien il-ftehim ma' Hu ħallas l-€14,700 lill-Conrad Montfort Dall sabiex jingħata d-dritt ta' sub-inkwilinat, imma qatt ma ġiet iffirmata skrittura f'dan is-sens. Illi illum il- ġurnata intebaħ li ma setgħetx tiġi ffirmata skrittura minħabba il-fatt Conrad Montfort Dall ma kellux id-dritt li jissolluka. L-attur kompla jispjega li fetaħ din il-kawża għaliex jippretendi illi l-flus li hu ħallas sabiex jingħata d-dritt ta' sub- inkwilinat jiġu ritornati lura lilu ġja la darba sub-inkwilinat qatt ma seta jingħata mill-attur. Hu ma kienx beħsiebu jidħol f'xi management agreement jew xi forma ta' ftehim ieħor, imma hu ried biss li jkollu d-drittijiet li l-liġi tagħti lill- Huwa ried kirja u xejn aktar għax fil-fehma tiegħu l-liġi tal-kera setgħet tipproteġilu l-investiment li kien qed jagħmel. Kompla jgħid li wara li ħallas dawk il-flus kollha mingħajr qatt ma ġiet iffirmata skrittura, sar jaf li l-konvenut ma setax jikrilu l-post għax is-sidien ma kinux tawh dak id-dritt. L-attur isostni li għal dawn ir-raġunijiet huwa għandu jingħata rifużjoni tal-flus li ħallas u dan fiha qabel. peress li la l-kirja ma setgħet qatt tingħata lilu u ma ġietx iffirmata l-iskrittura is-sullokazzjoni kienet nulla u kulħadd għandu jerġa jiġi fil-pożizzjoni li kien L-attur ċaħad li huwa kellu 4 xhur biex jiġġestixxi r-restaurant bi prova. qal li ma kienx ser jidħol f'impjieg iżda kien ser jibda negozju. Negozju ma jinbediex bi prova imma wieħed irid jidħol għalih b'ruħu u b'ġismu. Żied jgħid li l-ftehim dejjem kien li l-konvenut kien ser jissullokalu l-fond għal 18 il-sena u mhux li ser jiġġestixxi l-fond bi prova. Rigward l-istock, l-attur qal li kien hemm b'kemm jiswa ferm inqas minn €10,000 u l-ftehim bejniethom kien li meta tiġi ffirmata l-iskrittura huwa kien ser iħallsu tal-istock. Meta telaq huwa xorta ħalla l-fond fully stocked. L-attur kompla jgħid li ma setax jifhem kif il-konvenut jallega li huwa ġie mkeċċi mill-post wara li nqala argument minħabba ħmieġ u ħsarat li huwa ntebaħ bihom f'Ottubru 2010 u fl-istess nifs jgħid li kien jaħdem hemm tant li mill-payslips preżentati mill-konvenut stess huwa kien jagħmel 173 siegħa fix- xahar xogħol fir-restaurant. Skont l-attur ma jistax ikun li hu kien iqatta' dak il- ħin kollu fir-restaurant, prattikament kuljum, imbagħad dan daqshekk ma nduna b'xi ħsarat jew ħmieġ. L-attur insista li d-diżgwid bejniethom inqala sempliċiment għaliex il-konvenut ma setax itih dak li kienu ftehmu dwaru u ċioe' s-sullokazzjoni tal-fond in kwistjoni. In kontro-eżami6 l-attur ikkonferma li għal perjodu ta' circa erba' xhur huwa mexxa, iġġestixxa u amministra r-restaurant in kwistjoni u li f'dak il-perjodu l- kok kien il-konvenut peress li ma kienx irnexxielu jsib wieħed. ħallsu l-paga kif indikat fil-payslips esibiti a fol 29 et seq. Għal żmien il-festa kien ukoll ġab permess mill-Kunsill Lokali biex ipoġġi xi mwejjed u siġġiijiet Għalkemm l-attur ikkonferma li qabel ma daħal fil-fond kienu saru numru ta' laqgħat bejnu u bejn il-konvenut, is-sidien qatt ma kienu nvoluti. Insista li l- konvenut ma setax jissulloka l-fond skont il-kuntratt tal-kirja oriġinali. Meta ġie suġġerit lilu li huwa kien ingħata kopja tal-kuntratt oriġinali huwa ċaħad li dan kien seħħ. Qal li skont il-kopja li kien hemm disponibbli l-istabbiliment ma setax jiġi sullokat u dan qaluh lill-konvenut kemm avukat kif ukoll nutar pero' meta mistoqsi min kienu qal li ma jiftakarx l-ismijiet għalkemm ftakar li n- Nutara kienet mara u l-post fejn sar dan id-diskors kien inĦal Qormi. L-attur ikkonferma wkoll li l-konvenut kien kostrett jieqaf mix-xogħol ta' kok fir-restaurant minħabba problemi familjari partikolarment saħħet ibnu. Iżda huwa ċaħad dak li qal ix-xhud l-avukat Dr Zrinzo Abela Parnis u ċioe' li l- attur kien konxju tal-fatt li l-fond seta' jiġi sullokat għax sar diskors f'dan is- Xehed il-konvenut Conrad Borg Baldacchino li qal li l-ammont mitlub mill-atturi mhux dovut billi kien hemm ftehim verbali li l-attur kellu jiġġestixxi bi prova il-bar u r-restaurant in kwistjoni qabel ma jsir il-ftehim lokatizju definittiv tal-fond. il-ftehim verbali kien sar fil-preżenza tal-avukat Dr Stefan Zrinzo Abela Parnis. Il- konvenut irrefera għall-iskrittura privata8 li kien abbozza l-avukat imsemmi a bażi ta' dak li ftehmu hu u l-attur. Kif jirriżulta mill-iskrittura msemmija, ġie premess li huwa li kien l-inkwilin tal-fond kien suġġett għall-kundizzjonijiet indikati fl-iskrittura lokatizja li kien għamel mas-sidien tal-fond fid-9 ta' Marzu Dan il-ftehim appena msemmi kien jippermetti s-sullokazzjoni tal-fond purche s-sid jagħti l-kunsens, liema kunsens ma kellux jiġi rifjutat ħlief jekk mhux għal raġunijiet validi. Dan fil-fehma tal-konvenut juri li dak li qal l-attur fl-affidavit tiegħu huwa nveritjier u qarrieqi. Il-konvenut qal li huwa kien għadda lill-attur kopja tal-ftehim li huwa kien iffirma mas-sidien sabiex hu jkun jaf x'inhuma l-kundizzjonijiet f'dak il-ftehim peress li dak li kien jorbot lilu kien ser jorbot ukoll lill-attur. Il-konvenut insista li la s-sullokazzjoni setgħet issir huwa ma jaħtix għall-fatt li l-ftehim ta' bejniethom ma ġiex iffirmat mir-rikorrent. Skont l-istess konvenut, Raymond Macrae ma kienx iħallas il-flus li ħallas jekk mhux għax ta l-kunsens tiegħu għal dan il-ftehim. Il-flus kien għaddihom lill-konvenut volontarjament. Fil-verita' l-attur xtaq jiġġestixxi dan il-fond għal 4 xhur bil-għan li wara jiddeċiedi jekk jikrix jew le mingħand is-sid oriġinali. Il-konvenut stqarr li ma jistax jifhem kif l-attur qed jagħmel talba għar-radd lura tal-flus li kien ħallsu meta wieħed iqis li huma kienu ftehmu li jekk l-attur ma jkomplix bil-post dawn kien se jżommhom il-konvenut. Dan kien ovvju għall-konvenut għax inkella tul dak il-perjodu huwa ma kien ser jieħu xejn meta hu lill-attur kien ħallielu kollox, tant li l-attur daħal jopera mill-fond l-għada li ftehmu. L-attur mexxa, ġġestixxa u amministra l-fond għal 4 xhur. Il-ħanut kien mimli stock bħal inbid, ikel, ġelati u tagħmir ta' madwar €10,000. Il-konvenut jgħid li ma jistax jifhem kif l-attur jgħid li kellu jagħmel numru ta' spejjeż meta dan kellu tagħmir jaħdem tajjeb u ta' livell u kellu stock kbir mhux ħażin li ħallielu. L-akbar prova li turi li l-attur kien amministra l-fond hija l-payslips tal-ħlasijiet li l-istess attur għamel lill-konvenut talli dan ħadimlu bħala chef fil-fond waqt li kien qed imexxih hu. Il-konvenut jgħid li l-attur kellu jsib chef iżda ma kienx faċli għalih u fil-fatt ma rnexxilux isib wieħed u għalhekk ftehmu li sakemm isib chef joqogħdlu l-konvenut. Kompla jgħid il-konvenut li matul dak il-perjodu l-attur għamel qliegħ speċjalment meta wieħed iqis li kien hemm il-festa tal-Vitorja tan-Naxxar fit-8 ta' Settembru. Barra illi għamel qliegħ għamel anke ħsarat fil-post apparti l-fatt li lanqas indenja ruħu jħallas il-kontijiet tad-dawl u l-ilma tal-perjodu li hu għamel jiġġestixxi l-fond. Il-konvenut qal li l-ħsara u l-ħmieġ kienu jinkludu ħitan mibruxin, tagħmir tal-kċina bil-ħsara (bħal blender – Ronic), bieb tal-forn tal-pizza mqaċċat u kien hemm ħafna ġrieden u ħmieġ ieħor. Il-konvenut ikkummenta wkoll dwar il-kritika li għamillu l-attur għax m'għamilx kontro-talba u nterpreta dan bħala li mhux veru kien hemm ħsarat. Il-konvenut spjega iżda li dan seħħ għax kien f'qagħda finanzjarja ħażina ħafna tant li lanqas kellu flus biex jirrispondi għall-kawża odjerna (infatti kellu jagħmillu tajjeb l-Avukat Zrinzo Abela Parnis) aħseb u ara kemm kellu biex jagħmel il-kontro-talba. Huwa spjega wkoll li wara li telaq l-attur, il-fond seta jerġa jinfetaħ biss wara li hu flimkien ma' Joseph Ferrando ta' Joe Ferrando Gauci Portelli kienu ħadmu lejl u nhar sabiex il-post jerġa jiġi preżentabbli. Il-konvenut ċaħad ukoll li l-ftehim kien li l-kirja kellha tkun għal 18 il-sena. Dan għaliex fil-kuntratt li l-konvenut stess kien iffirma mas-sidien it-terminu kien biss għal ħmistax il-sena. Il-ftehim invece kien li jekk l-attur kien ser jibda jixtri l-post hu jagħmel iż-żmien li kien fadallu hu skont il-kuntratt. In kontro-eżami10 huwa qal li Caruana kien interessat jikri r-restaurant u peress li f'dak il-perjodu l-konvenut kien qed jikkontempla li ma jkomplix jaħdem fir- restaurant, hu u l-attur kienu ftehmu li dan tal-aħħar iħallas prezz bħala rigal. Pero' l-attur kien qallu li xtaq jippruvah għall-ewwel tlett xhur u wara jkomplu skont kif mur ix-xogħol. Il-konvenut talbu l-prezz għal dawk it-tlett xhur u tah ir-restaurant bl-affarijiet u bit-tagħmir kollu. Marru għand l-avukat u sar l- abbozz a fol 23 tal-proċess li baqa' ma ġiex iffirmat. l-abbozz tal-iskrittura kien hemm indikat li l-ftehim finali kellu jsir sa mhux aktar tard mill-15 ta' Settembru 2010, lanqas dan il-ftehim ma kien sar. konvenut qal li l-attur kien ħareġ mill-fond fil-15 t'Ottubru. Huwa kkonferma li minkejja li l-ftehim abbozzat u esibit a fol 23 baqa' ma ġiex iffirmat, l-attur a bażi ta' din il-promessa kien tah €14,700. Din is-somma l-attur kien tahielu permezz ta' ċekkijiet u l-konvenut kien sarrafhom. Huwa qal li meta l-attur wera nteress fil-post kien urieh iz-Z readings biex itih stampa ta' kemm kien jagħmel bejgħ. Ikkonferma wkoll li meta għaddew dawk l-erba' xhur l-attur kien qallu li ma kienx qed jaqla' qliegħ biżżejjed. Skont il- konvenut dan kien dovut għall-fatt li l-attur ma kellux dak kollu li kien indikat fil-menu u qal li meta wieħed imur jiekol ġo restaurant u jordna l-ikel ma jistennix li nofs il-menu jgħidulu li m'għandhomx għax hekk ibati l-bejgħ. il-konvenut qal li kien innutah għax hu kien ħadem mal-attur bħala kok għal kważi tlett xhur. Mistoqsi jekk kienx inġieb il-permess tas-sid biex issir it-twellija huwa qal li kien ftiehem mal-attur li peress li huwa kien l-ewwel ser jippruvah għal tlett xhur ma kienx se jmur għand is-sidien f'dak l-istadju iżda jekk imbagħad l-attur kien ser jiddeċiedi li jieħu l-kirja kienu jiġu avviċinati s-sidien f'dak l-istadju. Il-konvenut qal li fil-perjodu li dam fil-fond l-attur qatt ma kien talbu biex iġib il-kunsens tas-sidien. Il-konvenut qal ukoll li peress li l-kuntratt tiegħu ta' kirja kien għal ħmistax il- sena huwa kien ftiehem mal-attur li jċedilu l-kirja għall-perjodu li kien fadal sa dak it-terminuu ċioe' għal tnax il-sena peress li huwa kien ilu tlett snin. Mill-flus li kien tah l-attur il-konvenut ma tah xejn lura. In kontro-eżami ulterjuri11 l-konvenut qal li kien jaf li biex jissulloka l-fond kellu bżonn il-kunsens tas-sid. Qal ukoll li qabel avviċinah l-attur kienu marru xi nies oħrajn dwar it-twellija tal-fond u s-sid kien jaf li minħabba raġunjiet personali huwa ma setax ikompli l-kirja tal-fond. Dwar l-attur kien kellem lis- sid ukoll għax fuq ir-restaurant is-sid kellu kumpless ieħor u allura ried jinfurmah dwar l-attur peress li ma riedx li dan jibda jara lill-attur fil-fond mingħajr ma jgħidlu x'qed jiġri. Huwa reġa nsista li ma kellux għalfejn iġib il- kunsens tas-sid bil-miktub mill-ewwel għax is-sid kien jaf li l-attur l-ewwel ried jagħmel tlieta jew erba' xhur bħala prova u jekk jara li jogħġbu x-xogħol jibqa' għaddej. Hu saħaq li ma setax jgħid lis-sid biex jagħmel kuntratt għal tlett xhur ħalli jaraw x'ser jiġri. Qal li s-sid kien jaf mill-bidu nett dwar l-attur u anke meta ġiet il-festa tar-raħal f'Settembru s-sid kien klijent fir-restaurant u dak kollu li kiel is-sid dakinhar l-attur ma żammlux ħlas. Il-konvenut wieġeb ukoll li huwa kien jaħdem fir-restaurant ftit sigħat filgħaxijiet u mhux fuq bażi full time. Għalkemm kien ikun fil-kċina taħt l-art is-sid kien ġieli jarah għax il-ħin kollu jdur fil-ħanut. Pero' kien jara lill-attur mal-cash, jordna eċċ. Jiġifieri kien jaf x'inhi l-istorja. Mistoqsi jgħid x'kienet ir-raġuni il-għala ma kienx intlaħaq ftehim mal-persuni li kienu avviċinawh qabel l-attur dwar it-twellija tal-fond huwa wieġeb li kien minħabba l-prezz għax ma waslux. In fine qal li l-intendiment kien li fil-kuntratt ta' sullokazzjoni is-sid kien ser ikun ukoll firmatarju iżda l-kuntratt baqa' qatt ma ġie ffirmat. Xehed l-avukat Dr Stefan D'agostino Vidolich li qal li kien ġie mqabbad mill-konvenut sabiex ilesti skrittura privata rigwardanti l-fond mertu tal- proċeduri odjerni u dan a bażi ta' dak li kienu ftehmu l-partijiet bejniethom. Fil- fatt huwa abbozza skrittura privata li llum hija esibita fil-proċess a fol 23. Kienu saru numru ta' laqgħat bejn il-kontendenti f'din il-kawża u ġie meqjus kollox, inkluż il-kundizzjonijiet stipulati fil-ftehim lokatizzju bejn il-konjuġi Montfort Dall u l-konjuġi Abu Shamala datat id-9 ta' Marzu 2007, inkluż u speċjalment il- kundizzjonijiet dwar is-sollukazzjoni hemm inklużi. Ix-xhud qal li Macrae kien ben konxju illi dan il-fond seta' jiġi sollukat (kif juri lokatizzju ta' Marzu 2007 u l-klawsoli relattivi għas- sollukazzjoni). Dan id-diskors intqal anki quddiem ix-xhud bejn il-partijiet. Kienu saru diskussjonijiet fis-sens li l-konvenut iċedi l-imsemmi inkwilinat lir- Ġie indikat lix-xhud ukoll, u hekk hemm imniżżel fl-iskrittura abbozzata minnu, illi l-imsemmi ftehim huwa suġġett illi jingħata l-kunsens tas-sid tal-fond bil- miktub u li permezz tiegħu r-rikorrent jiġi rikonoxxut bħala l-inkwilin il-ġdid Hu ftakar lil Macrae jopera il-fond u kien ħadu f'idejh u jiġġestih hu. Xehdet Marthese Dagostino għan-nom tal-Kunsill Lokali Naxxar13 li esibiet il-permessi li kienu ntalbu fir-rigward tal-hanut Stringi sabiex ikunu jistgħu jinħarġu siġġijiet u mwejjed fil-ġranet tal-festa tan-Naxxar bejn l-4 u t-8 ta' Settembru. Ghas-sena 2009 il-permess kien inħareġ fuq Conrad pace u għas- sena 2010 fuq Raymond Saliba Sammut. Xehed Malcolm Portelli għan-nom tal-kumpanija Marsovin Ltd 15 li esebixxa dokumentazzjoni dwar ordnijiet ta' xorb li saru fis-sena 2009. Bejn l- 2010 u l-2016 ma nstabu ebda records16 Xehed Mario Calvagna għan-nom tal-kumpanija Simonds Dilley Cisk17 li esebixxa lista tal-bejgħ ta' prodotti li huma għamlu lill-fond in kwistjoni fis- sena 200918. Bħala fornitura kienet f'ammonti żgħar meta mqabbla ma' stabbilimenti oħra iżda kienet regolari għalkemm mhux kull xahar. B'referenza għall-eċċezzjoni ulterjuri dwar il-preskrizzjoni sollevata mill-konvenut tressqu s-segwenti provi: a. Xehed il-konvenut Conrad Dobler u qal li ċ-ċwievet tal-ħanut Ta' D’Anastasi ġew ritornati lilu mingħand Raymond Macrae f'Ottubru tas-sena 2010 kif indika hu stess fil-premessi tal-kawża. Kien biss fit-22 ta' Novembru 2013 li l- attur ipproċeda bil-Qorti permezz ta' ittra uffiċjali kontra l-konvenut u dan permezz ta' ittra uffiċjali li ġġib id-data tat-22 ta' Novembru 2013. Il-kawża nfetħet kontriġ fil-5 ta' Marzu 2015. In kontro-eżami20 huwa kkonferma li hu u l-attur kienu f'negozjati biex iwellilu r-restaurant ħal farrug, ħal luqa-Is-Swieqi u s-somma mertu tal-proċeduri odjerni kienet tħallset lilu mill-attur u li skrittura ta' lokazzjoni ma ġiet qatt iffirmata. kkonferma wkoll li l-attur qed jitlob ir-rifużjoni tas-somma sħiħa mħallsa lill- istess konvenut. b. Xehed l-attur Raymond Grech Sant li spjega li huwa qed jippretendi r- rifużjoni tas-somma intiera ta' €14,700 għax l-iskrittura qatt ma ġiet iffirmata u oltre dan il-konvenut qatt ma kellu awtorizzazzjoni mis-sid biex jikrih il-fond. B. EĊĊEZZJONI DWAR IL-PRESKRIZZJONI Il-konvenut ressaq l-eċċezzjoni tal-preskrizzjoni a bażi tal-artikolu 1027 tal- Kodiċi Ċivili li jgħid hekk – L-azzjoni biex jintalab lura dak li jkun ingħata mingħajr ma kien imiss, meta ma tad-dispożizzjonijiet miġjuba taħt it-titolu dwar il-preskrizzjoni, taqa' bil-preskrizzjoni bl-egħluq ta' sentejn minn dak in-nhar illi dak li lilu tmiss l-azzjoni jikxef l-iżball." tkunx waqgħet bil-preskrizzjoni bis-saħħa Dan l-artikolu tal-liġi jippresupponi li dak li jkun ingħata – u li tiegħu ikun qed jintalab ir-ritorn – ikun sar bi żball. Iżda l-fattispeċje tal-kawża odjern huma ben diversi għax mhuwhiex każ ta' ħlas li sar bi żball. Il-ħlasijiet li għamel l- attur lill-konvenut għas-somma ta' €14,700 saru skont ftehim li kellhom il- partijiet, kif ser jiġi elaborat fil-mertu, anke jekk dan il-ftehim ma kienx wieħed Isegwi li dan l-artikolu tal-liġi ma japplikax u għalhekk l-eċċezzjoni sejra tiġi miċhuda. Ċ. L-attur jibbaża l-azzjoni tiegħu fuq il-premessi li huwa u l-konvenut kienu laħqu ftehim dwar subinikwilinat tal-bar u r-restaurant Ta' Stringi ġewwa Iż-Żebbuġ (Ghawdex) iżda peress li l-ftehim bil-miktub qatt ma sar kif rikjest ad validitatem mill-liġi huwa jimmerita r-rifużjoni tal-ħlas tal-€14,700 "akkont ta' kera li kellu jitħallas fuq kirja eventwali22". Huwa jistrieħ fuq dawn iż-żewġ dispożizzjonijiet tal-Kodiċi Ċivili (Kap 16 tal- Liġijiet ta' Malta) – (1) Bla ħsara tal-każijiet li fihom il-liġi, espressament, tagħmel meħtieġ l-att pubbliku, għandhom isiru b'att pubbliku jew b'kitba privata, taħt piena ta' nullità – (.......) (e) il-kiri ta' immobbli għal żmien ta' iżjed minn sentejn għal dak li hu bini, jew minn erba' snin, għal dak li hu raba';" u "531A. (1) Għar-rigward ta' kirja ta' fond urban u ta' dar għall- abitazzjoni u ta' fond kummerċjali li jsiru wara l-1 ta' Jannar, 2010, il-kuntratt ta' kiri għandu jkun bil-miktub u jistipula: (a) il-fond li ser jinkera; (b) l-użu miftiehem; (ċ) iż-żmien li għalih dak il-fond ikun ser jinkera; (d) jekk dan il-kera jistax jiġġedded u kif; (e) kif ukoll l-ammont ta' kera u l-mod kif dan għandu jitħallas. (2) Fin-nuqqas ta' wieħed jew aktar minn dawn ir-rekwiżiti essenzjali, il- kuntratt ikun null. 22 Para 3 tar-rikors ġuramentat In kwantu fil-każ tal-lum il-pretensjoni tal-attur hija marbuta ma' allegat sullokazzjoni tal-fond mertu tal-proċeduri odjerni, għal kull buon fini jingħad li a tenur tal-artikolu 1613 (1) tal-Kap 16 "il-kuntratt ta' sullokazzjoni hu regolat mid-dispożizzjonijiet li jgħoddu għall-kuntratt ta' kiri:" Minn naħa l-oħra l-konvenut jiċħad li kien hemm sullokazzjoni tal-fond iżda jgħid li bejnu bejn l-attur kien hemm ftehim verbali li l-attur kellu jiġġestixxi l- fond in kwistjoni bi prova għal perjodu ta' circa tlieta/erba' xhur biex jara kif imur u minn hemm jiddeċiedi jekk jidħolx għal ftehim lokatizju definittiv dwar il-fond imsemmi. Il-konvenut jinsisti li l-ħlas mogħti lilu mill-attur kien marbut ma' din il-ġestjoni bi prova u mhux ma' sullokazzjoni tal-fond. Huwa evidenti għalhekk li l-partijiet jagħtu verżjonijiet konfliġġenti ta' dak li kien l-intendiment bejniethom fir-rigward tal-ftehim li kienu għamlu. Ingħad hekk fil-każ fl-ismijiet Raymond Swift noe vs Michael Angelo Simler deciz fil-15 ta` Dicembru 201523- "Konflitt tal-verżjonijiet Fis-sentenza tagħha tal-24 ta` Marzu 2004 fil-kawża `Giardino Mifsud et vs Pendry et` il- Qorti ta` l-Appell Inferjuri qalet hekk dwar konflitt ta` provi fil-kamp ċivili – "Huwa paċifiku f`materja ta` konflitt ta` versjonijiet illi l-Qorti kellha tkun gwidata minn żewg prinċipji fl-evalwazzjoni tal-provi quddiemha: 1) Li tagħraf tislet minn dawn il-provi korroborazzjoni li tista` tikkonforta xi waħda miż-żewġ verżjonijiet bħala li tkun aktar kredibbli u attendibbli minn oħra ; u 2) Fin-nuqqas, li tiġi applikata l-massima "actore non probante reus absolvitur". Ara a propożitu sentenza fl-ismijiet "Fogg Insurance Agencies Limited noe vs Maryanne Gat Baldacchino", Appell, Sede Inferjuri, 22 ta` Novembru, 2001. Fi kliem ieħor il-Qorti għandha teżamina jekk xi waħda miż-żewġ verżjonijiet, fid-dawl tas-soliti kriterji tal-kredibilita` u speċjalment dawk tal-konsistenza u verosimiljanza, għandhiex tal- probabilitajiet u tal-preponderanza tal-provi, għax dawn, f`kawżi ċivili, huma ġeneralment suffiċjenti għall-konvinċiment tal-ġudikant (Kollez. lill-oħra, anke il-bilanċ teskludi fuq (ara wkoll: "Lautier vs Bonsfield" – PA/TM – 30 ta` Ottubru 2003; "Kmandant tal-Forzi Armati ta` Malta vs Difesa" – PA/PS – 28 ta` Mejju 2003 ; "Pace Balzan vs Pace Balzan" – PA/CC – 24 ta` Novembru 1966) Ċertament irriżulta mill-provi li saru taħdidiet bejn l-attur u l-konvenut li wasslu biex l-attur daħal fil-fond u għamel użu minnu għal circa 4 xhur. F'ċirkustanzi bħal dawk tal-lum pero' u sabiex issolvi l-vertenza li għandha quddiemha, il- Qorti għandha tfittex li testabilixxi x'kienet is-sustanza tal-ftehim li ntlaħaq bejn l-attur u l-konvenut u dan indipendentement mit-terminoloġija ġuridika li l- partijiet fil-kawża attribwew lil dan l-istess ftehim. Il-Qorti qalet hekk fil-każ Sean Jechev et v. Albert Cassar Flores Cilla et deċiż fl-10 ta' Jannar 2007 - "....l-Qorti għandha tħossha libera li ma tintrabatx mal-figura ġuridika li l- partijiet kontraenti jogħġobhom jagħtu lill-ftehim tagħhom imma għandha teżamina fil-fatt x' għamlu u fuq is-sustanza li tirrizulta tapplika n-nomen juris u l-ligi. Wara li eżaminat il-provi mressqa u fuq bażi ta' probabbilita' l-Qorti ma hijiex konvinta li t-teżi tal-attur hija dik veritjiera. Mhuwhiex kontestat li bħala fatt, wara perjodu ta' circa tlett snin li l-konvenut kien ilu inkwilin tal-bar u restaurant mertu ta' dawn il-proċeduri huwa kien qed jikkonsidra li ma jibqax fil-kirja li kien daħal għaliha fid-9 ta' Marzu 2007. Jirriżulta wkoll mill-provi li f'dak il-perjodu daħal f'taħdidiet mal-attur bl- intendiment li eventwalment ikun hemm sullokazzjoni/ċessjoni tal-kirja. Mill-assjem tax-xhieda mogħtija l-Qorti ssib li hija ferm aktar kredibbli t-teżi tal-konvenut u ċioe' li qabel ma l-attur jieħu deċiżjoni finali dwar jekk iridx jidħol għall-obbligi kuntrattwali marbuta ma' sullokazzjoni huwa kellu jagħmel perjodu qasir ta' ġestjoni tal-fond sabiex jevalwa l-vijabilita' o meno tal- istabbiliment, liema ġestjoni ġiet terminata u ċ-ċwievet tal-fond ġew ritornati lill-konvenut mingħajr ma pproċedew il-partijiet biex jgħaddu għall-proċess tas- sullokazzjoni proprja bl-iffirmar tal-ftehim relattiv u l-kunsens tas-sidien. isfond ta' dan il-Qorti hija wkoll tal-fehma li l-ammont ta' €14,700 tħallas mill- attur unikament b'rabta' ma' din il-ġestjoni temporanja u bi prova u mhux akkont ta' kera per se għal kuntratt li eventwalment ma seħħx kif allegat mill- Hemm diversi fatturi li jwasslu lill-Qorti għal dan il-konvinċiment. Fl-ewwel lok il-provi juru li fil-perjodu bejn Ġunju u Ottubru 2010 l-attur kien qiegħed biss jiġġestixxi l-fond in kwistjoni għall-finijiet u effetti kollha tal-liġi. Tajjeb jingħad li kif issottolineat il-Qorti fil-każ Romina Schiavone Scalpello vs Alfred Abu Shamala et deċiż fid-9 t'April 201324 – L-inkwilin ma kienx jiġġestixxi n-negozju fil-fond lilu personalment u seta' hekk jagħmel tramite s-servizzi ta' ħaddiehor. risaput jista' jsir b'diversi modi mhux biss bl-impjieg ta' persuni biex jikkonduċu l-operazzjoni kummercjali, imma wkoll billi l-inkwilin jassoċja miegħu persuni oħra għal dan il-fini f'arranġamenti li jistgħu jieħdu varji forom. Kif ingħad fis- sentenza fl-ismijiet Vincenzo Dagostino v. Carmelo Portelli nomine, deċiża mill-Qorti ta' l-Appell fis-27 ta' April 1962, il-liġi tipprojbixxi illi l-kerrej mingħajr il-kunsens espress tas-sid, jissulloka l-fond jew icedi l-inkwilinat tiegħu, imma ma tipprojbix illi l-kerrej jiġġestixxi ħanut mikri lilu permezz ta' ħaddieħor, jew li jassoċja miegħu lil ħaddiehor fin-negozju ta' dak il-ħanut...." Il-Qorti hija sodisfatta li f'dan il-perjodu ta' erba' xhur għalkemm l-attur kien qiegħed jiġġestixxi l-ħanut il-konvenut baqa' fix-xena billi mhux biss kien jaħdem fil-ħanut imma kien qiegħed jimmonitorja dak li kien qed jigri peress li ma kien hemm ebda ċertezza li l-attur kien effettivament ser jiddeċiedi li jrid jaċċetta li jidħol għal sullokazzjoni tal-fond. Ma ġiex kontradett bil-provi li anke s-sid stess kien konsapevoli ta' dan l-arranġament u ma jirriżultax li huwa qajjem xi oġġezzjoni. Il-Qorti temmen li l-ħlas tas-somma mertu ta' dawn il-proċeduri saret proprju f'dan il-kuntest u ċioe' kif qal il-konvenut għall-użu tal-fond f'dak il-perjodu temporanju bejn Ġunju u Ottubru 2010 u għall-ebda raġuni oħra. Diffiċilment jitwemmen li tali użu tal-fond kien ser jsir mingħajr ħlas ta' korrispettiv monetarju da parti tal-attur. Ma hemm ebda lok għalhekk li tingħata rifużjoni ta' dan il-ħlas lill-attur għax la huwa kien effettivament igawdi mill-ġestjoni tal- fond huwa kellu jagħmel tajjeb għal dan. Ħarsa lejn it-teżi tal-attur – mill-provi ħareġ li huwa jallaċċja l-pretensjoni tiegħu għar-rifuzjoni tal-flus in kwistjoni ma' raġuni speċifika u ċioe' li huwa ħallas il-flus sabiex jingħata d-dritt ta' sub-inkwilinat, il-kuntratt għall-liema ma ffirmax għax skopra li l-konvenut ma kellux dritt jissulloka. Il-Qorti ma tistax tifhem kif l-attur baqa' jippersisti b'din it-teżi fil-kors kollu tal-kawża meta huwa ċar daqs il-kristall li fil-kuntratt ta' kirja oriġinali s-sidien kienu taw lill-konvenut id-dritt li jissulloka/jċedi l-kirja purche jinġieb il- kunsens tagħhom. A skans ta' kull ekwivoku, l-artikolu 3.1 tal-kuntratt ta' kiri tal-fond bejn il- konvenut u martu u s-sidien Charles u Sharon konjuġi Abu Shamala jgħid hekk – Mhux talli għalhekk is-sullokazzjoni tal-fond kienet permissibbli talli l-attur ma ġab ebda prova li kien hemm xi mpediment ieħor eż li s-sidien kellhom xi oġġezzjoni għal dan it-trasferiment. Anzi s-sidien lanqas biss ittellghu jixhdu. Kieku kien il-każ kien ikun żgur fl-interess tal-attur li jressaqhom hu bhala xhieda tieghu. Di piu' l-Qorti tirrileva li ma temminx li l-attur ma kienx jaf li setgħet issir sullokazzjoni skont il-kuntratt. Oltre dak li qal il-konvenut anke l-avukat Dr Zrinzo Abela Parnis kkonferma li l-attur kien ben konxju illi dan il-fond seta' jiġi sullokat. Dan kollu jkompli jikkonvinċi lill-Qorti li l-vera raġuni il-għala l-partijiet qatt ma resqu għall-iffirmar tal-kuntratt tas-sullokazzjoni tal-kirja wara dak il- perjodu ta' ġestjoni tal-fond bi prova ma kinitx għax il-konvenut ma kellux dritt jissulloka, kif jgħid l-attur, izda għal raġuni oħra (li baqgħet ma ġietx kompletament kristalizzata fil-provi – possibilment minħabba l-argument li semma l-konvenut fir-risposta ġuramentata jew għax fil-perjodu ta' ġestjoni tal- fond l-attur m'għamilx il-qliegħ minnu prospettat u għalhekk ra li ma kienx vijabbli għalih li jidħol għas-sullokazzjoni vera u proprja tal-fond). Għaldaqstant il-konklużjoni tal-Qorti tal-Qorti kif diġa aċċennat hija li ħlas li għamel l-attur lill-konvenut kien biss għat-tgawdija tal-fond in kwistjoni fil- perjodu li huwa kellu l-ġestjoni tiegħu u għalhekk ma hemm ebda lok li huwa jingħata rifużjoni ta' din is-somma ta' €14,700. Għall-istess raġunijiet u safejn huma kompatibbli ma' dak appena deċiż l- eċċezzjonijiet tal-konvenut sejrin jintlaqgħu. Għal dawn il-motivi l-Qorti taqta' u tiddeċiedi l-każ billi tiċħad it-talbiet tal-attur bl-ispejjeż kontra tiegħu għajr dawk li jirrigwardaw l-eċċezzjoni ulterjuri tal-konvenut dwar il-preskrizzjoni li għandu jbatihom il- Onor. Dr. Miriam Fenech LL.D. Schembri Farrugia Victor Ebejer Falzon Dep. Reġ.